Ebanjelioa

Jesu Kristoren Ebanjelioa jondoni Matiuren liburutik 1, 16. 18-21. 24a.Jakobek sortu zuen Josep, Mariaren senarra.Eta Mariaganik sortu zen Jesus, Kristo deitzen dena.Jesu Kristoren sortzea hunela gertatu zen :Maria, Jesusen ama, Josepekin ezkontzeko emana zen ;eta elkarrekin bizi izan baino lehen,haur beharretan gertatu zen, Izpiritu Sainduaren egitez.Josep, Mariaren senarra, gizon zuzena zen ;ez zuen bere emaztea salatu nahi, eta ixilka uztea erabaki zuen.Hori gogoan zagolarik,Jaunaren aingerua agertu zitzaion ametsetan, eta erran zion :“ Josep, Dabiden semea,ez izan beldurrik Maria, zure emaztea, etxean hartzeko,haren baitan sortua dena Izpiritu Sainduaganik baita.Semea izanen du, eta zuk “Jesus ” emanen diozu izena,harek baitu bere herria salbatuko bere bekatuetarik.”Josepek, lotarik atzarri zenean,Jaunaren aingeruak errana egin zuen.EDO :Jesu Kristoren Ebanjelioa san Luken liburutik 2, 41-51a.Jesusen burasoak Jerusalemerat joaiten ziren urte guzizBazko bestakari.Jesusek hamabi urte bete zituenean,harat igan ziren, besta hortan ohi den bezala.Besta egunak bururaturik, etxera abiatu zirenean,Jesus haurra Jerusalemen gelditu zen, burasoek jakin gabe.Ustez eta bideko lagunen artean zen,egun baten bidea egin ondoan,haren bila hasi ziren ahaide eta ezagunen artean.Ez baitzuten aurkitu, Jerusalemerat itzuli ziren, hura bilatuz.Hiru egunen buruan , Tenpluan aurkitu zuten,irakasleen erdian jarria, heieri beha eta galdeka.Entzule guziak miretsirik zauden,haren adimendu eta ihardespenengatik.Ikusi zutenean, harriturik gelditu ziren, eta amak erran zion :“ Haurra, zergatik egin daukuzu holakorik ?Horra nolako atsegabetan ibili giren aita eta biak zure bila ! ”Harek erran zioten :“ Zergatik zinabiltzaten nere bila ?Ez ote zinakiten nere Aitaren etxean egon behar dutala ? ”Bainan heiek ez zuten konprenitu zer erran nahi zioten.Jesus heiekin Nazareterat jautsi zen,eta heien menpeko zagon.

Jaunak errana.
         Eskerrak zuri Jauna.



